Υγεία και υδάτινο περιβάλλον (Μελέτη περίπτωσης Δημοτικό Κολυμβητήριο Έδεσσας)
Creators: name: Παπαδοπούλου, Μαρία Τρύφωνα Ροδόβαλη
Publisher: name: Aristotle University of Thessaloniki
Year: 2023
Subjects: Υδάτινο περιβάλλον
Υγεία
Οφέλη
Aquatic environment
Health
Benefits

description: Σκοπός της παρούσας έρευνας ήταν να αναζητήσει τους λόγους που οι κάτοικοι μιας ηπειρωτικής πόλης, όπως η Έδεσσα, θα επέλεγαν το κολυμβητήριο ως μέσο επαφής με το υδάτινο περιβάλλον. Συγκεκριμένα επιδιώχθηκε : 1. Να καταγραφούν τα κίνητρα και οι προσδοκίες των ωφελούμενων από τα προγράμματα του Δημοτικού Κολυμβητηρίου Έδεσσας ,αλλά και των συνοδών τους στην περίπτωση ανήλικων αθλητών 2. Να εντοπιστεί η πιθανή διαφοροποίηση στην ιεράρχηση των κινήτρων ανάλογα με το φύλο του αθλητή και 3. Να εξαχθούν συμπεράσματα για το αν η υγεία, σωματική και ψυχική , και η κοινωνικοποίηση αποτελούν προτεραιότητα των αθλητών για την έναρξη άσκησης στο νερό. Στην έρευνα συμμετείχαν 201 παιδιά, 282 γονείς των μικρών αθλητών και 80 ενήλικες αθλητές ηλικίας 18 και άνω. Στο σύνολο του δείγματος της έρευνας δόθηκε ερωτηματολόγιο που περιλάμβανε μια λίστα κινήτρων για ενασχόληση με υδάτινη δραστηριότητα, τροποποιημένη διαφορετικά σε κάθε μία από τις 3 περιπτώσεις ( παιδιά, γονείς, ενήλικες). Ανεξάρτητες μεταβλητές αποτέλεσαν τα φύλα των συμμετεχόντων ( θηλυκό – αρσενικό). Από τα αποτελέσματα της έρευνας σχετικά με τη διαφοροποίηση στην ιεράρχηση κινήτρων λόγω φύλου, διαπιστώσαμε τα εξής : 1. δεν υπήρξε καμία σημαντική διαφοροποίηση σε ότι αφορά τους γονείς. 2. στα παιδιά παρατηρήθηκε πως τα κορίτσια έδειξαν μεγαλύτερο ενδιαφέρον στην επιθυμία εκμάθησης νέων δραστηριοτήτων αλλά και διάκρισης στο άθλημα και τέλος 3. στους ενήλικες, φάνηκε πως οι γυναίκες είναι πιο ένθερμες υποστηρίκτριες σε ότι έχει να κάνει με την ψυχική υγεία ( ευχαρίστηση, αυτοέκφραση, χαλάρωση, ευεξία) και με έναν πιο υγιεινό τρόπο ζωής. Στο ερώτημα, αν η υγεία και η κοινωνικοποίηση αποτελούν προτεραιότητα για τους αθλητές , και πάλι κατά περίπτωση , οδηγηθήκαμε στα παρακάτω συμπεράσματα: 1. Για τους γονείς , η σωματική και ψυχική υγεία (βελτίωση υγείας και σωματικής κατάστασης, εφόδιο ζωής, ασφάλεια, και διασκέδαση) αποτελούν προτεραιότητα τους, όταν αποφασίζουν να εγγράψουν τα παιδιά τους στο κολυμβητήριο. Η κοινωνικοποίηση από την άλλη δεν είναι κάτι που τους απασχολεί ιδιαίτερα σαν κατάκτηση μέσα από την ενασχόληση τους με την κολύμβηση, 2. Για τα παιδία , η σωματική υγεία έχει προτεραιότητα ( δημιουργία ωραίου σώματος και φυσικής κατάστασης, ασφάλεια στο νερό) και έπειτα , στις τελευταίες θέσεις της λίστας τους, έρχεται η ψυχική υγεία ( διασκέδαση) και η κοινωνικοποίηση ( γνωριμίες) και τέλος 3. Για τους ενήλικες , επαναλαμβάνεται ένα παρόμοιο μοτίβο με των γονέων. Η ψυχική υγεία ( ευχαρίστηση, αυτοέκφραση, χαλάρωση, ευεξία) και ο υγιεινός τρόπος ζωής έχουν τα ηνία της λίστας , ενώ η κοινωνικοποίηση ( γνωριμίες) δεν έχει κάποια ιδιαίτερη αξία για αυτούς.
description: The purpose of the present research was to look for the reasons why the inhabitants of a continental city, such as Edessa, would choose the swimming pool as a means of contact with the aquatic environment. Specifically, it was sought: 1. To record the motivations and expectations of the beneficiaries of the programs of the Edessa Municipal Swimming Pool, but also of their companions in the case of minor athletes 2. To identify the possible differentiation in the prioritization of motivations depending on the gender of the athlete and 3 To draw conclusions on whether health, physical and mental, and socialization are a priority for athletes to start exercising in the water. The survey involved 201 children, 282 parents of young athletes and 80 adult athletes aged 18 and over. The entire research sample was given a questionnaire that included a list of motivations for engaging in water activity, modified differently in each of the 3 cases (children, parents, adults). Independent variables were the genders of the participants (female - male). From the results of the research on the differentiation in the prioritization of motivations due to gender, we found the following: 1. there was no significant differentiation regarding parents. 2. in children it was observed that girls showed more interest in the desire to learn new activities but also to excel in sport and finally 3. in adults, it appeared that women are more ardent supporters of what has to do with mental health (pleasure, self-expression, relaxation, wellness) and with a healthier lifestyle. In the question of whether health and socialization are a priority for athletes, again on a case-by-case basis, we were led to the following conclusions: 1. For parents, physical and mental health (improvement of health and physical condition, supply of life, safety, and fun) are their priority when they decide to enroll their children in the swimming pool. Socialization, on the other hand, is not something that particularly concerns them, like conquest through their involvement in swimming, 2. For children, physical health takes priority (creating a nice body and physical condition, safety in the water) and then, in at the bottom of their list, comes mental health (fun) and socialization (dating) and finally 3. For adults, a similar pattern to parents is repeated. Mental health (pleasure, self-expression, relaxation, well-being) and a healthy lifestyle lead the list, while socializing (dating) has no particular value for them.